Diari Oficial de la Generalitat Valenciana


Sumari del DOGV 4013, del 04-06-2001 (2001/4994)

ORDRE de 8 de maig de 2001, de la Conselleria de Cultura i Educació, per la qual es modifica l'autorització del centre privat Seminario Salesiano Nuestra Señora de la Piedad, del Campello (Alacant), per canvi de titularitat i denominació específica.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4994


Data del document
:   08-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Campello, el
    * ensenyament privat
    * transmissió de la propietat

ORDRE de 8 de maig de 2001, de la Conselleria de Cultura i Educació, per la qual es modifica l'autorització del centre privat Seminario Salesiano Nuestra Señora de la Piedad, del Campello (Alacant), per canvi de titularitat i denominació específica. [2001/M4994]
  
Vist l'expedient iniciat a instància del representant de la titularitat del centre docent privat Seminario Salesiano Nuestra Señora de la Piedad, del Campello (Alacant), en sol·licitud de la modificació de l'autorització per canvi de titularitat i denominació específica.
  
Atés que el nou titular declarà que no es troba en cap dels supòsits indicats en l'article 21.2, de la Llei Orgànica Reguladora del Dret a l'Educació, que li impediria ser titular de centres docents privats.
  
Atés que l'expedient ha sigut tramitat per la Direcció Territorial de Cultura i Educació corresponent, la qual eleva proposta favorable al que se sol·licita.
  
Vists el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris; l'Ordre de 30 de novembre de 2000, de la Conselleria de Cultura, Educació i Ciència (DOGV de 21.12.2000), sobre el procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol (DOGV de 24.07.1990), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat i denominació específica del següent centre docent privat, en els termes que s'hi especifiquen.
  
Antiga denominació: Seminario Salesiano Nuestra Señora de la Piedad
  
Nova denominació: Fundación Nuestra Señora de la Piedad
  
Antiga titularitat: Padres Salesianos
  
Nova titularitat: Fundación Nuestra Señora de la Piedad
  
Domicili: c/ Seminario Salesiano, s/n
  
Localitat: El Campello
  
Província: Alacant
  
Codi: 79954914
  
Segon
  
Segons l'apartat 25 de l'Ordre de 30 de novembre de 2000, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre i a introduir-n'hi les modificacions que per la present ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència esta ordre.
  
Disposició addicional
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 8 de maig de 2001
  
El conseller de Cultura i Educació,